FOTO: Reese Witherspoon se dogter is haar ewebeeld | SARIE
FOTO: Instagram reesewitherspoon
Die aktrise Reese Witherspoon en haar 15-jarige dogter, Ava Phillippe, lyk baie na mekaar, berig E!Online.
Sy het dié foto van haar oudste kind op haar Instagram-blad gedeel.
Met hul hartvormige gesigte en vriendelike oë lyk dié twee byna op 'n haar na mekaar.
In 'n onlangse onderhoud het Reese gesê dat sy hoop om dié lewenslesse aan haar dogter oor te dra: "Moenie skaam wees oor enige van jou lewenservarings nie. Leef voluit: wees nuuskierig, liefdevol en dapper."
Reese en die akteur, Ryan Phillippe, is in 2007 geskei, en Ava (15) en Deacon (11) is uit dié huwelik gebore.